
Forstå det, hvem der kan. Om nogle ganske få timer (her er klokken 20.30) fylder vores gode ven og rejsefælle Hans-Ole 75 år. Med begejstring og fortællelyst har han guidet os gennem det halve Indien, inden han i forgårs drog egne veje til Shimoga, hvor hans venner Satie, Sachi og Shoba og deres to drenge bor. Vi er overbevist om, at de vil gøre alt for at gøre dagen festlig for ham. Herfra sender vi et stort tillykke med dagen og ønsker om mange gode år og oplevelser de næste mange år - både derhjemme og her i Indien. Og så glæder vi os til at dele flere med ham, når han vender tilbage til os tidligt om morgenen den 24. 

Hvem skulle også tro, at der er flere, der er op i årene, når der dukker en video op på YouTube, hvor NE befinder sig mange meter over havoverfladen i en sele under en faldskærmslignende tingest i en disciplin, det kaldes parasailing. Forinden havde han måttet skrive under på, at eventuelle brækkede ben og andre påførte dårligdomme var på eget ansvar, regning og risiko. Jeg syntes, jeg havde haft brækkede ben nok, så jeg agerede juletræ pyntet med NE's taske, hat, vandflaske + alt mit eget, medens han steg til vejrs med en meget lille inder som ledsager. Dejlig oplevelse for os begge! 

I det hele taget havde vi i går en rigtig dejlig formiddag ved stranden i Malba, ca 10 km fra Udipi. Middagen nød vi om aftenen på en restaurant lige ved siden af vores hotel. SUPER! Og så troede vi, at vi skulle sove. Men en gennemtrængende larm lød fra det ene hjørne af hotelværelset. Det måtte mindst være en fårekylling i overstørrelse. Vi var oppe at kikke efter den flere gange. Da vi havde pakket alt lød der pludselig et piv inde fra min rygsæk. Pokkers også så var kræet kommet med i bagagen. Da jeg åbnede for at tage en toiletrulle ud, så jeg den store fæle bille sidde der. I et snuptav løb jeg med rullen ud på wc og dumpede den ned i kummen og trak i snoren, men den kæmpede bravt for sit liv så vi måtte hælde varmt vand lige ned i hovedet på den og så trak vi ud. Endelig forsvandt dyret. Else nåede at tage et portrætfoto af den inden den fior evigt firsvandt i dybet. 

Den skulle i alle tilfælde ikke importeres til næste hotelværelse! Og så skulle vi afsted med taxa til stationen. Een richaw til to store kufferter, en lidt mindre + to rygsække mm og så os to velvoksne. Chaufføren måtte kalde efter forstærkning, så vi havde hver vores richaw og en super togtur, hvor der var så få passagerer, at der var plads til en lur. 


Chaufføren Francis hentede os i Margao i sin kun een dag gamle Susuki og gjorde holdt ved vores super mobiltelefon-ekspert, så nu er vi kontaktbare igen. 

På genhør og endnu engang tillykke Hans-Ole. 

Kærlig hilsen Niels Ebbe og Else

